Lämmin, hauska ja ihmisläheinen näytelmä kertoo tarinansa valloittavalla mielikuvituksella ja älykkäästi.
Voiko eri ihmisten onni olla koskaan täysin samanlainen? Kuka onnen lopulta määrittelee? Näitä joutuvat pohtimaan autistinen 17-vuotias Amalia, hänen suojeleva isänsä Kari ja Amalian tukityöllistetty päivähoitaja Karoliina. Karoliinan saapuminen myllertää isän ja tyttären tarkkaan säännellyn elämän, ja kaikki kolme joutuvat arvioimaan elämänsä ja maailmankuvansa uusiksi. Lämmin, hauska ja ihmisläheinen näytelmä kertoo tarinansa valloittavalla mielikuvituksella ja älykkäästi. Pienen yhteisön kautta avautuu suuria näkymiä maailmaan ja ihmismieleen.
to 15.1. kello 12–13 Maakuntamedian muutoksia – Mistä muutoksista Ilkka-Pohjalaisen lukijoiden on hyvä tietää -Mediataitovastaava Hanna Hietikko kertoo, mitä yhdistyminen Kalevan kanssa tarkoittaa yleisölle. Digivinkeissä käydään läpi uudistunut uutissovellus ja verkkosivusto. to 29.1.kello 12–13 Apila-kirjaston digikierros -Tule mukaan Apila-kirjaston digikierrokselle! Digipalvelut täydentävät perinteisiä palveluja ja saat enemmän irti kirjastosta. Kierroksella tutustut muun muassa lainaus- ja palautusautomaatteihin, lainattaviin läppäreihin ja kirjastossa tulostamiseen. Opit myös käyttämään mobiilikirjastokorttia. Kokoonnutaan ensin Jaaksi-saliin. to 12.2. kello 12-13 Mediataitoviikko -Tutustutaan verkkosisältöjen kriittisen arvioinnin työkalun avulla keinoihin tunnistaa luotettavaa sisältöä verkossa. 26.2. Etäkokousalustat: Teams, Zoom ja Google Meet -Mitä pitää ottaa huomioon kokousta kutsuttaessa tai kokouksiin liittyessä? Apila-kirjasto, Jaaksi-sali, Alvar Aallon katu 14.
Kaupunkifestivaali MARS Live saapuu Seinäjoen Apila-kirjastoon 12.2.2026 Rakastettu MARS-festivaali saapuu jälleen Seinäjoen keskustaan! Laadukkaista ammattilaisseminaareista tunnetun MARSin iltaohjelma on jälleen kaikille avointa, ja kaupunkilaiset pääsevätkin monipuolisen nousevan musiikin pariin eri puolilla Seinäjokea. Apila-kirjastolla järjestetään keikan ohella ensimmäistä kertaa kaikille kaupunkilaisille avointa MARS-seminaarin puheohjelmaa! Into Seinäjoen kaupunkikeskustan kehittäjä Johanna Rintamäki moderoi “Seinäjoki soi – Miten musiikki ja kulttuuri voivat elävöittää kaupunkikeskustaa?”-paneelin, jossa ajankohtaiset asiantuntijavieraat pohtivat kaupunkikeskustan tilaa, ja livemusiikin roolia keskustakehittämisessä. Moderaattori: Johanna Rintamäki, Into Seinäjoki Panelistit: Jaakko Lehtolainen, Lakeus Punk ry Ilona Kyykoski, Tampereen kaupunki, erityisasiantuntija Pasi Ojala, Tangomarkkinat Moona Tikka, Studio Field Kaupungin kommenttipuheenvuoro: Susanna Lehtonurmi, Seinäjoen kaupunkin, tapahtumatuottaja Paneelin jälkeen pääsemme kuulemaan, kun hurmaava laulaja-lauluntekijä Liisa Akimof tunnelmoi lukuportaikossa. Tiedossa on poplyriikkaa, diskoa, rokkia ja jazzia laulajan soolokeikalla! MARS @ APILA-KIRJASTO Torstai 12.2.2026 Ilmainen sisäänpääsy. Puheohjelma klo 17 Liisa Akimof keikka klo 18 Yhteistyössä Seinäjoen kaupunginkirjasto, Mars-festivaali, Seinäjoen elävän musiikin yhdistys. Apila-kirjasto, Jaaksi-sali & Lukuportaikko, Alvar Aallon katu 14.
MARS Live: Liisa Akimof Seinäjoen pääkirjastossa
Seinäjoen kaupunginkirjasto, Mars-festivaali, Seinäjoen elävän musiikin yhdistys
Tule muistelemaan ja kuulemaan muistoja junamatkoista!
Tilaisuudessa esiintyy yhteisömuusikko ja teatteriohjaaja Tero Heinämäki, joka esittää kappaleita laulusarjastaan "Tuolta se tuloo!". Laulujen rautatieaiheiset tarinat on kerätty Etelä-Pohjanmaalta Kulttuuriyhdistys KoHon hankkeessa ja ne on kirjoitettu ja sävelletty Kordelinin säätiön tuella. Laulut vievät meidät mm. työläisjunan matkaan, ja kävellen halki Seinäjoen ratapihan yli ja ali vaunujen. Kahvitarjoilu ja vapaa pääsy! Tervetuloa!
Tuolta se tuloo! - rautatiemuistoja ja lauluja
ChantMarinPaimpol2025_3©Damien Journée.jpg
Musiikkivideoilta Antti Paalasen seurassa
Eteläpohjalaisesta haitariperinteestä vahvasti ponnistava Antti Paalanen esittelee musiikillista uraansa julkaisemiensa musiikkivideoiden avulla. Paalasen hurjan musiikin välineinä on suomalaisesta ja eritoten eteläpohjalaisesta kansanmusiikista tuttu vähärivinen haitari. Perinteestä innoituksensa saanut Paalanen on kuitenkin luonut täysin oman musiikkimaailmansa, jossa traditioon sekoittuvat mm. transsinomainen minimalismi, elektronisen tanssimusiikin hypnoottinen poljento ja siperialaisen kurkkulaulutyylin tuomat jylhät äänimaisemat. Esitykset Kalevan Navetan soittotila Kammiossa (1.krs) klo 17.15-17.45 sekä 18.15-18.45 Tapahtuma on osa Kalevan Navetan talvipäivää. Tutustu Talvipäivän koko ohjelmaan: https://www.kalevannavetta.fi/…/muu-tapahtumat/talvipaiva/ Tapahtuma on kaikille avoin ja maksuton, tervetuloa! Kuva: Damien Journée
Anne Vihelä -laulu Piia Kleemola - viulu Juha Kullas - mandoliini, kitara, slidekitara Timo Kiprianoff - banjo, kitara Esa Korja - kontrabasso #skorklubicountry Harvemmin Seinäjoella kuultavasta country-musiikista voidaan nyt nauttia Apila -kirjaston portailla sunnuntaina 1.2 klo 14. Joukko paikallisia, taitavia muusikoita esittävät perinteistä bluegrassia ja modernimpaa countrya perinteisin instrumentein ja harmonia lauluin. Ohjelmassa musiikkia mm. elokuvasta Brother, Where art thou? sekä amerikkalaiselta The Chicks yhtyeeltä. Yhteistyössä Seinäjoen kaupunginorkesteri ja Seinäjoen kaupunginkirjasto. Apila-kirjasto, Lukuportaikko, Alvar Aallon katu 14.
SKOR-Klubi: Eteläpohjalainen Country Projekti Seinäjoen pääkirjastossa
Seinäjoen kaupunginorkesteri ja Seinäjoen kaupunginkirjasto
Seinäjoen Ukuleleorkesteri SUO on yli kolmenkymmenen ukuleleintoilijan kokoonpano, joka on toiminut syksystä 2016 alkaen. SUO on suurin Etelä-Pohjanmaalla toimiva ukulelekokoonpano, kuuluen valtakunnallisestikin suurten uke-orkestereiden kadehdittuun kastiin. SUOn ohjelmisto muodostuu eri vuosikymmenten mukaansatempaavista ja helposti lähestyttävistä hiteistä meiltä ja maailmalta. Orkesterin iloinen meininki ja hymyilevä soundi keräävät kiitosta kuulijoilta. Ukulelejen kepeä äänimaailma täydentyy monilla muilla soittimilla. Tasokkaat solistit ja iso orkesteri luovat juuri sopivasti SUOlaisen sekoituksen, joka saattaa aiheuttaa rytmijalan liikehdintää ja suupielien asettumista hymyn tapaiseen. SUOlainen meininki on himpun verran totista yrittämistä ja suuressa määrin itselle hymyilemistä ukulele sylissä ja kieli sopivasti poskessa. Yhteistyössä Seinäjoen Ukuleleorkesteri ja Seinäjoen kaupunginkirjasto. Apila-kirjasto, Lukuportaikko, Alvar Aallon katu 14.
Seinäjoen Ukuleleorkesteri 10-vuotta -konsertti Seinäjoen pääkirjastossa
Seinäjoen Ukuleleorkesteri ja Seinäjoen kaupunginkirjasto
Tervetuloa yleisöluennolle! Tohtori Pekka Visuri esitelmöi otsikolla Ukraina ja uusi maailmanjärjestys. Ukrainassa käyty sota on tuottanut suuria tuhoja ja ravistellut kansainvälisen politiikan asetelmia. Samalla Ukrainan hallinta vuodesta 2013 alkaen on osoitus ”uuden maailmanjärjestyksen” muotoutumisesta. Esitelmä perustuu Timo Hellenbergin ja Pekka Visurin uutuuskirjaan: Tulilinja – Ukraina ja uusi maailmanjärjestys (Into Kustannus 2026). Pekka Visurin kirjoitusvastuulla on ollut erityisesti Ukrainan tapahtumien kansainvälisen kehyksen ja sotatoimien kuvaus sekä vaikutusten arviointi. Käyttöön on saatu runsaasti uutta lähdeaineistoa, jonka avulla voidaan entistä tarkemmin selvittää Ukrainan monimutkaisen konfliktin syitä, tapahtumia ja seurauksia. Keskipisteenä on Ukrainan sisäinen poliittinen kehitys ja erityisesti Kiovassa käyty valtakamppailu. Ulkopuoliset voimat osallistuivat siihen alusta lähtien, ja suurvallat ovat käyttäneet tilannetta omien geopoliittisten intressiensä ajamiseen. Venäjän hyökkäys helmikuussa 2022 aloitti avoimen sodan, joka on surmannut paljon ihmisiä ja tuhonnut maata. Sotatilanteeseen ryhdyttiin vuoden 2025 alkupuolella hakemaan uusia ratkaisuja, joten on ollut myös sopiva aika ryhtyä tekemään selvitystä tapahtumien kulusta. Tilaisuus on osa Etelä-Pohjanmaan Paasikivi-seuran 50-vuotisohjelmaa. Vapaa pääsy. Yhteistyössä Etelä-Pohjanmaan Paasikivi-seura ja Seinäjoen kaupunginkirjasto. Apila-kirjasto, Jaaksi-sali, Alvar Aallon katu 14.
Ukraina ja uusi maailmanjärjestys -yleisöluento Seinäjoen pääkirjastossa
Etelä-Pohjanmaan Paasikivi-seura ja Seinäjoen kaupunginkirjasto
Keskustellaan lyhyistä kirjoista joka toinen torstai kevään ajan.
M-talolla kokoontuu Kyrkkärin kirjaston lyhyiden kirjojen lukupiiri taas kevään ajan. Keskustellaan lyhyistä kirjoista ja vaihdetaan ajatuksia joka toinen torsta. Käsiteltävät kirjat voit lainata Kyrkkärin kirjastolta. Lukupiirin ohjaa kirjastonhoitaja Sini Mäkinen. Kyrkkärin kirjaston osoite: M-talo, Östermyrankatu 9, pääsisäänkäynti rampin päällä. Lukupiiri pidetään M-talon hiljentymistilassa. Huomioi parkkipaikan maksullisuus! Tulethan ajoissa kirjaston etuovelle, jos et osaa hiljentymishuoneeseen. Kokoontumiskerrat torstaisin klo 14.30 - 15.30: 5.2. Grytten, Frode: Päivä jona Nils Vik kuoli 19.2. Hauru, Hanna: Jääkansi 5.3. Murata, Sayaka: Lähikaupan nainen 26.3. Hamid, Mohsin: Viimeinen valkoinen mies 9.4. Päätetään myöhemmin 23.4. Päätetään myöhemmin
Kyrkkärin kirjaston lyhyiden kirjojen lukupiiri
{"fi":"Ilmoittautuminen open miciin alkaa 1.1.2026","sv":"","en":""}
Kulttuurikollektiivi Sillan suosittu Runomaraton Kalevan Navetassa perjantaina 6.2.2026
Runomaraton tulee taas! Perjantaina 6. helmikuuta 2026 Kulttuurikollektiivi Silta ry järjestää jo perinteeksi muodostuneen Runomaraton-tapahtuman, nyt osana Kalevan Navetan Afterwork Art -perjantaita. Kokoontukaamme siis Hugo-saliin elävän runouden ja sanataiteen äärelle. Yhteistyössä mukana räppiyhteisö Heikää ry, joka virittää runotaajuutemme myös rap-lyriikan maailmaan. Illan päättää Heikää Live, jossa esiintyjinä Cordie, Jimi-Julian, Senssi ja V-Lane. Tilaisuus alkaa klo 18 ja päättyy noin 21.30. Vapaa pääsy! Ilmoittautuminen open mic -osuuteen alkaa 1.1.2026. Tule mukaan lukemaan omia tekstejäsi, mukavaan ja kannustavaan ilmapiiriin Kultsin Runomaratonille! Mukaan toivotamme tietenkin myös kaikki kuulijat. Ilmoittautumislinkki (Google Forms -lomake) Kulttuurikollektiivin toimintaa tukee Seinäjoen kaupungin myöntämä kulttuuriyhdistysten toiminta-avustus. Kuva: Mika Kivisaari
Kyrkkärin kirjaston kaikille avoimet, ilmaiset ja suositut Kohtaamistaide®pajat jatkuvat keväällä 2026. Pajat on suunnattu aikuisille. Pajat järjestetään kirjaston seinän takana Kahvila-Ravintolan Toivon tiloissa (Östermyrankatu 9, M-talo) keskiviikkoisin klo 17.30 - 19.30 Lisätietoa ja kuvia aiemmista pajoista saat Kyrkkärin kirjaston somekanavilta. Pajoihin on sitova ilmoittautuminen kirjastolle kyrkkari.kirjasto@seinajoki.fi tai 050 474 4138. Myös yksittäisille kerroille voi osallistua. Kohtaamistaide on kuvataidetyöskentelyä, johon et tarvitse minkäänlaisia pohjataitoja tai välineitä. Tuo vain avoin mieli! Kohtaamistaiteessa olennaista ovat havainnot, yllätyksellisyys, kohtaaminen, ilo ja arvostus. Sen pohja on japanilaisessa Clinical Art – työskentelyssä. Aluksi virittäydytään aiheeseen eri tavoin. Itse taidetyöskentely on porrastettu eikä lopputulosta pysty kukaan ennakoimaan. Näin jokainen pääsee nauttimaan omasta luovuudestaan ja teoksensa arvostavasta katselusta yhdessä toisten kanssa. Kohtaamistaiteen moniaistisuus ja taidetyöskentely luovat läsnäoloa kulloiseenkin hetkeen. Pajat ohjaa kirjastonhoitaja, sosionomi, Kohtaamistaide® ohjaaja Sini Mäkinen